CELEX: 32008D0676
Language: da
Date: 2008-07-24 00:00:00
Title: 2008/676/EF: Kommissionens beslutning af 24. juli 2008 om godkendelse af en metode til klassificering af svinekroppe i Bulgarien (meddelt under nummer K(2008) 3740)

19.8.2008   
            
            
               DA
            
            
               Den Europæiske Unions Tidende
            
            
               L 221/28
            
         
      KOMMISSIONENS BESLUTNING
   
   af 24. juli 2008
   om godkendelse af en metode til klassificering af svinekroppe i Bulgarien
   (meddelt under nummer K(2008) 3740)
   (Kun den bulgarske udgave er autentisk)
   (2008/676/EF)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EØF) nr. 3220/84 af 13. november 1984 om fastsættelse af Fællesskabets handelsklasseskema for svinekroppe (1), særlig artikel 5, stk. 2, og
   ud fra følgende betragtninger:
   
               (1)
            
            
               I henhold til artikel 2, stk. 3, i forordning (EØF) nr. 3220/84 klassificeres svinekroppe ved bestemmelse af indholdet af magert kød efter statistisk afprøvede beregningsmetoder, der er baseret på fysisk måling af en eller flere af svinekroppens anatomiske dele. Kun klassificeringsmetoder med en vis maksimal tolerance for statistiske beregningsfejl kan godkendes. Tolerancen blev fastlagt i artikel 3, stk. 2, i Kommissionens forordning (EØF) nr. 2967/85 af 24. oktober 1985 om fastsættelse af gennemførelsesbestemmelser til Fællesskabets handelsklasseskema for svinekroppe (2).
            
         
               (2)
            
            
               Bulgarien har anmodet Kommissionen om at godkende en metode til klassificering af svinekroppe og har fremlagt resultaterne af opskæringsforsøg i anden del af den protokol, der er fastsat i artikel 3, stk. 3, i forordning (EØF) nr. 2967/85.
            
         
               (3)
            
            
               En evaluering af anmodningen har vist, at betingelserne for at godkende denne klassificeringsmetode er opfyldt.
            
         
               (4)
            
            
               Ændringer af apparater eller klassificeringsmetoder kan kun godkendes, hvis Kommissionen træffer en ny beslutning i lyset af indvundne erfaringer. Godkendelsen kan af denne grund tilbagekaldes.
            
         
               (5)
            
            
               Foranstaltningerne i denne beslutning er i overensstemmelse med udtalelse fra Forvaltningskomitéen for Svinekød —
            
         VEDTAGET FØLGENDE BESLUTNING:
   Artikel 1
   Brugen af følgende metode til klassificering af svinekroppe i henhold til forordning (EØF) nr. 3220/84 godkendes i Bulgarien:
   
               —
            
            
               Apparatet Ultra FOM 200 og de tilhørende beregningsmetoder, der er beskrevet nærmere i bilaget.
            
         Artikel 2
   Det er ikke tilladt at ændre apparater eller beregningsmetoder.
   Artikel 3
   Denne beslutning er rettet til Republikken Bulgarien.
   
      Udfærdiget i Bruxelles, den 24. juli 2008.
      
         
            På Kommissionens vegne
         
         Mariann FISCHER BOEL
         
         
            Medlem af Kommissionen
         
      
   
   
      (1)  EFT L 301 af 20.11.1984, s. 1. Senest ændret ved forordning (EF) nr. 3513/93 (EFT L 320 af 22.12.1993, s. 5).
   
      (2)  EFT L 285 af 25.10.1985, s. 39. Senest ændret ved forordning (EF) nr. 1197/2006 (EUT L 217 af 8.8.2006, s. 6).
   
      BILAG
      Metoder til klassificering af svinekroppe i Bulgarien
      ULTRA FOM 200
      
                  1.
               
               
                  Svinekroppe klassificeres ved hjælp af apparatet Ultra FOM 200.
               
            
                  2.
               
               
                  Apparatet er udstyret med en 4 Mhz ultralydsonde (Krautkrämer MB 4 SE). Ultralydsignalet digitaliseres, oplagres og behandles af en mikroprocessor (af typen Intel 80 C 32). Ultra-FOM 200 omregner selv måleværdierne til beregnet indhold af magert kød i procent.
               
            
                  3.
               
               
                  Svinekroppens indhold af magert kød beregnes ved hjælp af følgende formel:
                  
                      = 67,130 – 0,3284 × X1 – 0,3725 × X2 + 0,01515 × X3
                  hvor:
                  
                              
                                 
                           
                           
                              =
                           
                           
                              beregnet indhold af magert kød i svinekroppen i procent
                           
                        
                              X1
                           
                           
                              =
                           
                           
                              fedtlagets tykkelse (inkl. svær), målt 7 cm fra svinekroppens midterlinje mellem tredje- og fjerdebagerste lændehvirvel (i mm)
                           
                        
                              X2
                           
                           
                              =
                           
                           
                              fedtlagets tykkelse (inkl. svær), målt 7 cm fra svinekroppens midterlinje mellem tredje- og fjerdebagerste ribben (i mm)
                           
                        
                              X3
                           
                           
                              =
                           
                           
                              musklens dybde målt på samme sted og på samme tidspunkt som fedtlagets tykkelse (i mm).
                           
                        Formlen gælder for slagtekroppe på mellem 60 og 120 kg.